Source: http://docplayer.fi/4626207-Rangaistuslajin-valinta-ja-ehdollisen-vankeuden-taytantoonpano.html
Timestamp: 2018-04-25 13:27:08+00:00
Document Index: 18515501

Matched Legal Cases: ['KKO ', 'kko ', 'kko ', 'tuomioistuin ', 'KKO ', 'kko ', 'KKO ', 'kko ', 'KKO ', 'KKO ', 'KKO ', 'tuomioistuin ', 'KKO ', 'tuomioistuin ', 'tuomioistuin ', 'Tuomioistuin ', 'Tuomioistuin ', 'KKO ', 'KKO ']

RANGAISTUSLAJIN VALINTA JA EHDOLLISEN VANKEUDEN TÄYTÄNTÖÖNPANO - PDF
Download "RANGAISTUSLAJIN VALINTA JA EHDOLLISEN VANKEUDEN TÄYTÄNTÖÖNPANO"
1 HELSINGIN HOVIOIKEUSPIIRIN LAATUHANKE 1 Rikostyöryhmän raportti RANGAISTUSLAJIN VALINTA JA EHDOLLISEN VANKEUDEN TÄYTÄNTÖÖNPANO Työryhmän jäsenet Käräjätuomari Timo Heikkinen, puheenjohtaja, Vantaan KO Viskaali Kaira Gardemeister, Helsingin HO Tutkija Ville Hinkkanen, Optula Käräjätuomari Minna Hällström, Helsingin KO Hovioikeudenneuvos Erkki Koivula, Helsingin HO Käräjätuomari Matti Lahti, Espoon KO Käräjätuomari Sini Leppänen, Vantaan KO Asianajaja Jouko Pelkonen, Helsinki Käräjäviskaali Mikael Selander, Porvoon KO Käräjätuomari Jussi Sippola, Helsingin KO Kihlakunnansyyttäjä Petri Vaaja, Itä-Uudenmaan syyttäjänvirasto Käräjätuomari Kimmo Vanne, Tuusulan KO
2 2 1. JOHDANTO s VALINTA SAKKORANGAISTUKSEN JA VANKEUSRANGAISTUKSEN VÄLILLÄ s VALINTA EHDOLLISEN JA EHDOTTOMAN VANKEUSRANGAISTUKSEN VÄLILLÄ s YHDYSKUNTAPALVELU s EHDOLLISEN VANKEUDEN TÄYTÄNTÖÖNPANO s OHEISSAKKO s RIKOSLAIN 6 LUVUN 12 :N MUKAINEN TUOMITSEMATTA JÄTTÄMINEN s. 28
3 3 1. JOHDANTO Rikoslain 6 luvun 1 :n mukaan yleisiä rangaistuslajeja ovat rikesakko, sakko, ehdollinen vankeus, yhdyskuntapalvelu ja ehdoton vankeus. Erityisiä rangaistuksia ovat esimerkiksi alle 18-vuotiaana tehdystä rikoksesta nuorisorangaistus. Rikoslain 6 luvun 10 :n mukaan, jos ehdollista vankeutta yksinään on pidettävä riittämättömänä rangaistuksena rikoksesta, voidaan sen ohessa tuomita sakkoa, tai jos ehdollinen vankeus on vuotta pidempi, vähintään 20 ja enintään 90 tuntia yhdyskuntapalvelua. Rikoksen alle 21-vuotiaana tehnyt voidaan tuomita ehdollisen vankeuden tehosteeksi koeajaksi valvontaan. Rikoslain 6 luvun 12 :ssä säädetään mahdollisuudesta jättää vastaaja rangaistukseen tuomitsematta. Rikesakon määrää poliisimies tai muu laissa säädettyä valvontaa suorittava virkamies, pääsääntöisesti ei siis tuomioistuin, minkä vuoksi työryhmä on jättänyt rikesakon rangaistuslajin valintaa koskevan työnsä ulkopuolelle. Ohessa on vuonna 2006 tuomituista rangaistuksista rangaistuslajien jakauma jaoteltuna sekä Helsingin HO-piiriin alueelle että koko maahan. Vuosi 2006 Helsingin Koko maa HO-piiri kpl (%) kpl (%) Kaikki rikokset Ehdoton vankeus ,2 % ,5 % Yhdyskuntapalvelu 539 3,7 % ,5 % Ehdollinen vankeus ,6 % ,2 % - oheis-ykp 37 0,3 % 157 0,2 % - oheissakko ,0 % ,6 % - ei oheisseuraamusta ,3 % ,4 % Nuorisorangaistus 11 0,1 % 36 0,1 % Sakko ,8 % ,3 % Tuomitsematta jättäminen 255 1,7 % 905 1,4 % yhteensä Erityisenä rangaistuksena olevasta nuorisorangaistuksesta voidaan havaita, että sen käyttöaste on sekä Helsingin HO-piirissä että koko maassa marginaalinen, minkä vuoksi työryhmä on jättänyt myös sen rangaistuslajin valintaa koskevan työnsä ulkopuolelle. Näin työryhmä on päätynyt rangaistuslajin valintaa koskevassa työssään käsittelemään sakkoa, ehdollista vankeutta, ehdotonta vankeutta, yhdyskuntapalvelua sekä lisäksi ehdollisen vankeuden oheisseuraamuksia ja tuomitsematta jättämistä. Työryhmä on ennen työnsä aloittamista perehtynyt Turun HO-piirissä laadittuun Rangaistuksen määräämisen ongelmakohtia - Turun hovioikeuspiirin laatutyöryhmän tulkintasuositukset - työhön sekä Rovaniemen HO-piirissä vuonna 2003 laadittuihin Käytäntöjen
4 4 yhtenäistäminen rangaistuslajin valinnassa -työryhmän raporttiin 2/2003 ja Käytäntöjen yhtenäistäminen ehdollisen rangaistuksen täytäntöönpanossa -työryhmän raporttiin 3/2003, jotka löytyvät Rovaniemen hovioikeuspiirin tuomioistuinten laatuhankkeen työryhmäraportista V. Työryhmä on käyttänyt näistä erinomaisina pitämistään töistä erityisesti Rovaniemen HO-piirin töitä oman työnsä pohjana. Työryhmän työssä saattaa olla myös suoriakin lainauksia Rovaniemen töistä, erityisesti lainsäädännön selostamisen kohdalla, ilman että näitä kohtia on tämän yleisviittauksen lisäksi erikseen lähdeviittauksella eritelty. Työryhmän kaikki suositukset ovat kuitenkin työryhmän omia suosituksia, vaikka osa suosituksista vastaakin Rovaniemen jo antamia suosituksia. Koko työryhmä vastaa kaikesta työryhmän tekstistä. Eri osat ovat valmistelleet seuraavasti: Kaikki tilastot/ville Hinkkanen, 1. Johdanto/Timo Heikkinen, 2. Valinta sakkorangaistuksen ja vankeusrangaistuksen välillä/mikael Selander, 3. Valinta ehdollisen ja ehdottoman vankeusrangaistuksen välillä/sini Leppänen, 4. Yhdyskuntapalvelu/Jouko Pelkonen, 5. Ehdollisen vankeuden täytäntöönpano/kimmo Vanne, 6. Oheissakko/Matti Lahti, 7. Rikoslain 6 luvun 12 :n mukainen tuomitsematta jättäminen/kaira Gardemeister.
5 5 2. VALINTA SAKKORANGAISTUKSEN JA VANKEUSRANGAISTUKSEN VÄLILLÄ Yleistä Työryhmän suositus: Valinta sakkorangaistuksen ja vankeusrangaistuksen välillä tulee tehtäväksi monien usein esiintyvien rikostyyppien kohdalla. Joidenkin rikosten kohdalla sakkorangaistus on selvästi pääsääntö ja vankeusrangaistus poikkeus. Tällainen yleisesti esiintyvä rikos on esimerkiksi vahingonteko. Vastakkaista, yleensä vankeuteen johtavaa rikostyyppiä edustaa törkeä rattijuopumus. Sellaisten yleisten rikosten kuin pahoinpitelyjen ja varkauksien kohdalla ei ole mielekästä puhua pääsäännöistä ja poikkeuksista. Itse rikosnimike ei tällöin anna paljoakaan tietoa rikosten seuraamuksista, vaan saman rikosnimikkeen alle mahtuu hyvin erilaisia ja eri tavalla tuomittavia tekoja. Tuomioistuinkohtaisten suositusten esiintymisessä on suurta vaihtelua. Joissain tuomioistuimissa on voimassa suuri määrä eri rikosten seuraamuksia koskevia rangaistustaulukkoja, joissain ne ovat harvinaisia. Rattijuopumuksissa rangaistusasteikkojen muodossa olevat suositukset ovat yleisesti käytössä, ne ovat melko yksityiskohtaisia ja niitä ilmeisesti myös noudatetaan tarkemmin kuin muiden rikosten kohdalla. Sakon ja vankeuden välistä rajanvetoa käsitellään oikeuskirjallisuudessa Lappi-Seppälän teoksessa Rikosten seuraamukset vuodelta 2000 osana rangaistuslajien käyttöä yleensä sekä joidenkin rikosten kohdalla erikseen. Sakkojen ja vankeuden välistä rajanvetoa käsitellään myös Rovaniemen hovioikeuden laatutyöryhmän raporteissa V, VI ja VII. Kouvolan hovioikeuspiirin rangaistustaulukkotyöryhmä on 2007 tehnyt hyvin yksityiskohtaisen selvityksen Ohjeelliset taulukot rangaistuksen mittaamiseen. Rattijuopumusrikoksista on lisäksi olemassa Vaasan hovioikeuden XVI tuomarikokouksen hyväksymä seuraamussuositus toukokuulta Nämä suositukset eivät luonnollisestikaan koske vain sakkojen ja vankeuden välistä rajanvetoa, vaan myös rangaistustyyppien sisäisiä asteikkoja. Työryhmän suositus perustuu rikolliseen tekoon liittyviin olosuhteisiin. On kuitenkin selvä, että tuomitun rikollinen menneisyys vaikuttaa paitsi hänen saamaansa rangaistukseen yhden rangaistuslajin sisällä myös rangaistuslajin valintaan. Tutkimuksen mukaan tämä vaikutus on selvä ja merkittävä. Yksinkertaistaen mitä enemmän edeltävää rikollisuutta, sitä suurempi todennäköisyys sille, että vastaaja tuomitaan sakkojen sijaan vankeusrangaistukseen. Työryhmä katsoo, että tämä edeltävän rikollisuuden vaikutus rangaistuslajin valintaan pitäisi ilmetä tuomion perusteluista. Työryhmä pitää selvänä, että sen suositukset voivat ainoastaan toimia lähtökohtana sille harkinnalle, joka on tuomioistuimen tehtävä jokaisessa yksittäisessä tapauksessa erikseen. Työryhmä katsoo, että raja, jossa rangaistuksen määräämisessä siirrytään sakosta vankeuteen, on seuraavissa rikoksissa lähtökohtaisesti seuraava:
6 6 Varkausrikokset: - kun omaisuuden arvo ylittää euroa - jos teko sisältää murtautumistoimia määrätään yleensä vankeutta, sakkoja voidaan harkita jos kyseessä on pelkkä yksittäisen verkkokellarin oven murtaminen Kavallusrikokset/petokset: - kun omaisuuden arvo ylittää euroa - uhrin asema vaikuttaa, jos asianomistaja on yksityinen ihminen, niin raja on alhaisempi kuin sen ollessa yhteisö, ns KELA-petoksissa raja ei ole alle euroa Vahingonteko - lähellä törkeää tekomuotoa - tekotapa esim. polttaminen - moninkertainen uusia Moottorikulkuneuvon käyttövarkaudet: - kun käyttöönotto on tapahtunut murtautumalla, vieraalla avaimella tai virtajohtoja yhdistämällä - kun teosta on aiheutunut vähäistä suurempaa vahinkoa Törkeät rattijuopumukset: - pääsääntöisesti vankeutta - sakkoja voidaan harkita jos ajoneuvona on mopo, traktori tai lumikelkka Törkeät liikenteen vaarantamiset: - erittäin suuret ylinopeudet - suuret ylinopeudet paikoilla, joilla näkyvyys huono (mutkat, ylämäet) - usean eri liikenneturvallisuudelle vaarallisen teon yhtyminen (esim. ylinopeudella tapahtuvat vaaralliset ohitukset) - vaara on ollut konkreettinen - pitkäkestoinen vaarantaminen - poliisin pakeneminen, varsinkin jos sisältää ajoa punaisia päin tai taajamassa ajamista jalkakäytävällä Kulkuneuvon kuljettaminen oikeudetta: - vain moninkertaisia uusijoita tuomitaan vankeuteen Pahoinpitelyrikokset: - päähän kohdistuvat potkut - usean pahoinpitelijän potkimalla suoritetut pahoinpitelyt - vammojen laatu (luunmurtumat tms) - tekovälineen käyttäminen - teko kohdistunut puolustuskyvyttömään tai tarkoituksella täysin sivulliseen henkilöön - uhri täysin alisteisessa asemassa Huumausainerikokset: - pelkän huumausaineen käytön osalta vain sakkorangaistus - määrät, joista lähtien kertahallussapidosta tai myynnistä, välittämisestä ym. yleensä annetaan vankeutta ilmenevät Helsingin HO:n laatuhankkeen päivätystä raportista Huumausainerikosten rangaistussuositus.
7 7 Edellä on käsitelty vain tiettyjä usein esiintyviä rikoksia. Muiden rikosten kohdalla esimerkiksi Kouvolan hovioikeuden ohjeelliset taulukot voivat toimia ohjenuorana tyyppitapauksien kuvauksen ja huomioon otettavien seikkojen suhteen vaikka ei käytettäisikään siinä esitettyjä rangaistusasteikkoja. Työryhmä suosittelee että niissä tilanteissa, joissa tuomioistuimen ratkaisu poikkeaa rangaistuslajin valinnan osalta edellä kerrotun mukaisesta pääsäännön mukaisesta rangaistuslajista, ratkaisu on perusteltava myös rangaistuslajin valinnan osalta.
8 8 3. VALINTA EHDOLLISEN JA EHDOTTOMAN VANKEUSRANGAISTUKSEN VÄLILLÄ Yleistä Rikoslain 6 luvun 9 :n 1 momentissa säädetään valinnasta ehdollisen ja ehdottoman rangaistuksen välillä siten, että määräaikainen, enintään kahden vuoden vankeusrangaistus voidaan määrätä ehdolliseksi, jollei rikoksen vakavuus, rikoksesta ilmenevä tekijän syyllisyys tai tekijän aikaisempi rikollisuus edellytä ehdottomaan vankeuteen tuomitsemista. Pykälän 2 momentin mukaan alle 18-vuotiaana tehdystä rikoksesta ei kuitenkaan saa tuomita ehdottomaan vankeusrangaistukseen, elleivät painavat syyt sitä vaadi. Hallituksen esityksessä (HE 44/2002) todetaan, että rikoksen vakavuudella tarkoitetaan ensisijaisesti rikoksen ulkoista teonkuvausta ja ennen kaikkea aiheutettua vahinkoa sekä teolla tuotettua vaaraa. Kyse on niistä vahingoista ja vaaroista, joiden torjumiseksi kulloinkin kyseessä oleva rikostunnusmerkistö on säädetty. Ulkoisen teonkuvauksen ohella teon moitittavuus- ja törkeysarvosteluun vaikuttaa tekijän syyllisyys. Syyllisyysarvostelu keskittyy tekosyyllisyyteen, jossa kiinnitetään huomio kyseessä olevasta konkreettisesta teosta ilmenevään tekijän syyllisyyteen. Tekijän elämäntavat ja persoonallisuus eivät ole arvostelun kohteena enemmälti kuin konkreettisesta rikoksesta on kulloinkin käynyt ilmi. Kolmantena huomioon otettavana seikkana on mainittu tekijän aikaisempi rikollisuus. Yleisesti hyväksytty periaate on, että ensikertalainen ansaitsee lievemmän kohtelun ja rikosten toistuessa myös tekijän kohtelu ankaroituu. Lainkohdassa aikaisemmalla rikollisuudella tarkoitetaan rikoksia, joista syytetty on tuomittu rangaistukseen ennen kuin hän syyllistyi tuomittavana olevaan rikokseen. Jos käsiteltävänä on yhdellä kertaa esimerkiksi rikossarja, otetaan rikosten lukumäärä huomioon rikoksen vakavuuden ja tekijän syyllisyyden kautta eikä kyse ole vastaajan aikaisemmasta rikollisuudesta. Tuomittaessa samaan konkurrenssiryhmään kuuluvista rikoksista rangaistukset eri oikeudenkäynneissä, ei aikaisemmassa oikeudenkäynnissä käsiteltyjä samaan konkurrenssiin kuuluvia rikoksia voida pitää tekijän aikaisempana rikollisuutena. Ehdollisen vankeusrangaistuksen mahdollisuus määräytyy tällöin rikoksen vakavuuden ja tekijän syyllisyyden perusteella. On mahdollista, että rikollisuus muodostuu kuitenkin kokonaisuudessaan niin vakavaksi, että tekijä myöhemmässä oikeudenkäynnissä tuomitaankin ehdottomaan rangaistukseen vaikka hän on aikaisemmassa oikeudenkäynnissä saanut ehdollisen rangaistuksen. Samaan rikossarjaan ja konkurrenssiin kuuluvien tekojen käsitteleminen eri oikeudenkäynneissä saattaa myös johtaa rikoksentekijän tuomitsemiseen useisiin peräkkäisiin ehdollisiin rangaistuksiin. Aikaisemman rikollisuuden vaikutusta uuden rangaistuksen ehdollisuuteen ei ole voitu täsmällisesti määritellä laissa, koska tilanteet poikkeavat toisistaan. Kyse on kokonaisharkinnasta, jossa vaikuttavat myös tuomittavan rikoksen vakavuus ja tekijän syyllisyys. Yksiselitteisen tulkintaohjeen antamista sen suhteen, kuinka monta ehdollista rangaistusta rikoksentekijälle voidaan peräkkäin tuomita, ei lakia valmisteltaessa ole pidetty
9 9 mahdollisena. Merkittävä harkintaan vaikuttava seikka on myös rikosten uusimisnopeus. Mitä pidempi aika edellisestä tuomiosta on kulunut, sen pienempi merkitys uusimiselle on annettava. Aikaisempaa rikollisuutta koskevan maininnan tarkoitus on kuitenkin vähentää useiden peräkkäisten ehdollisten vankeusrangaistusten tuomitsemisen mahdollisuutta. Alle 18-vuotiaiden rikoksentekijöiden suhteen ehdottoman vankeusrangaistuksen tuomitsemisen edellyttämät painavat syyt voivat liittyä ennen kaikkea rikoksen vakavuuteen ja tekijän menettelyn moitittavuuteen. Nuorten kohdalla vapaudessa täytäntöönpantavat seuraamukset ovat pääsääntö. Edellä selostettujen seikkojen ohella valintaan ehdottoman ja ehdollisen vankeuden välillä voivat vaikuttaa myös kohtuus- ja tarkoituksenmukaisuusperusteet. Huomiota voidaan kiinnittää vankeusrangaistuksen merkitykseen tuomittavan elämäntilanteeseen ja esimerkiksi pitkä esitutkintavankeusaika tai vastaajan vakava sairaus saattavat vaikuttaa ehdottoman vankeuden tuomitsemista vastaan. Työryhmän suositus: Lähtökohdat Lähtökohta on, että vastaaja tuomitaan ehdolliseen vankeusrangaistukseen, mikäli rikoslain 6 luvun 9 :ssä asetetut muodolliset edellytykset täyttyvät. Yleisiä rangaistuksen määräämisessä vaikuttavia periaatteita noudattaen teon moitearvostelun kasvaessa myös siitä tuomittava rangaistus ankaroituu. Mitä lähemmäksi kahden vuoden ylärajaa vankeusrangaistus kohoaa, sitä vahvemmat ovat perusteet rangaistuksen ehdottomuudelle. Mikäli tuomioistuin kuitenkin päätyy ehdolliseen vankeusrangaistukseen, sen velvollisuus perustella ehdollisen rangaistuksen määräämiseen johtaneet syyt korostuu. Työryhmä toteaa, että rangaistuksen pituuden ollessa 1 vuosi 6 kuukautta - 2 vuotta vankeutta, tulee perusteluvelvollisuuteen kiinnittää erityistä huomiota. Valinnassa ehdollisen ja ehdottoman vankeuden välillä vaikuttavat edellä mainitun lainkohdan mukaan rikoksen vakavuus, rikoksesta ilmenevä tekijän syyllisyys ja tekijän aikaisempi rikollisuus. Rikos on sitä vakavampi mitä suurempi vahinko, vaara tai muu loukkaus sillä on aiheutettu. Tekijän syyllisyys liittyy hänen tietoisuuteensa rikoksen teossa ilmenneistä seikoista ja tekijän asennoitumiseen kyseiseen tekoon. Aikaisempi rikollisuus tarkoittaa rikoksia, joista on jo annettu tuomion muodossa varoitus ennen uutta rikosta. Aikaisempien rikosten lukumäärän, rikosten laadun ja törkeyden lisäksi merkityksellinen seikka on uusimisnopeus. Mitä pitempi aika aikaisemmasta tuomiosta on kulunut, sitä pienempi merkitys uusimiselle tulee antaa. Harkinnassa voi tulla otettavaksi huomioon myös erilaisia rangaistuksen määräämisessä vaikuttavia kohtuusperusteita kuten vakava sairaus, korkea ikä, huomattava korvausvelvollisuus, pitkä tutkintavankeusaika tai pitkä rikkeetön aika, mitkä seikat voivat puoltaa vankeusrangaistuksen määräämistä ehdolliseksi.
10 Ensikertalaiset 10 Ensikertalainen tulee pääsääntöisesti tuomita ehdolliseen vankeusrangaistukseen. Periaatteesta poiketaan lähinnä rikoksen vakavan luonteen ja sen saaman ankaran moitearvostelun vuoksi. Rangaistuksen ei välttämättä tarvitse lähetä kahta vuotta. Esimerkiksi rattijuopumusrikoksissa ajo-olosuhteista ja veren alkoholipitoisuudesta riippuen myös ensikertalainen voidaan tuomita ehdottomaan vankeusrangaistukseen. Myös seksuaalirikoksissa (ks. KKO 2002:52), eräissä talousrikoksissa, törkeissä pahoinpitelyissä ja törkeissä kuolemantuottamuksissa, törkeissä huumausainerikoksissa sekä törkeässä laittoman maahantulon järjestämisessä voi ehdoton vankeusrangaistus olla hyväksyttävä seuraamus jo ensikertalaiselle. Ensikertalaisuutta määriteltäessä tulee aina ottaa huomioon konkurrenssisäännöt. Uusijat Myös toinen vankeusrangaistus voidaan vielä useimmiten tuomita ehdollisena. Tästä poiketaan, mikäli on kyse vakavasta rikoksesta tai uusi rikos on tehty pian ensimmäisen ehdollisen tuomion koeajan alkamisen jälkeen. Koeajan loppuvaiheessa tehty uusi rikos ei yleensä ole este toisen ehdollisen rangaistuksen määräämiselle. Kolmatta tai sitä useampaa vankeusrangaistusta ei tule pääsääntöisesti enää määrätä ehdolliseksi. Ehdollisen rangaistuksen tuomitseminen voi kuitenkin olla mahdollista, jos viimeisestä tuomiosta on rikoksen tekohetkellä kulunut useita vuosia tai uusi rikos lajiltaan poikkeaa huomattavasti aikaisemmin tuomituista rikoksista. Myös rikoksen saama moitearvostelu ja tuomittavan rangaistuksen pituus ovat vaikuttavia seikkoja. Uusijoiden kohdalla tulee aina kiinnittää huomiota konkurrenssisääntöihin. Tuomittavien rikosten kuuluminen samaan konkurrenssiin jo aikaisemmin tuomittujen rikosten kanssa on otettava harkinnassa huomioon. Uusimisvaikutusta arvioitaessa voi olla merkityksellistä, onko uusi rikos samankaltainen kuin aikaisemmat rikokset. Työryhmä toteaa, että tekijän syyllistyessä esim. törkeään rattijuopumusrikokseen pian ensimmäisestä törkeästä rattijuopumuksesta tuomitun ehdollisen rangaistuksen koeajan alkamisen jälkeen, tulee uudesta rikoksesta tuomita ehdoton rangaistus. Nuoret henkilöt Alle 18- vuotiaana tehdystä rikoksesta määrätään yleensä aina ehdollinen vankeusrangaistus. Ehdottoman vankeusrangaistuksen tuomitsemisen edellyttämiä painavia syitä voivat olla rikoksen vakavuus, tekijän menettelyn moitittavuus sekä syyllistyminen lyhyen ajan sisällä toistuvasti uusiin rikoksiin aikaisemmista ehdollisista vankeustuomioista piittaamatta. Nuoren rikoksentekijän kohdalla voi olla saatavissa rangaistuksen määräämisen kannalta merkityksellistä tietoa myös hänestä laaditusta henkilötutkinnasta. Tuomiossa tulee aina perustella ne painavat syyt, joiden vuoksi tuomitaan ehdotonta vankeutta alle 18-vuotiaana tehdystä rikoksesta.
11 Koeaika ja oheisseuraamukset 11 Suositusten soveltaminen Ehdollisen rangaistuksen koeajan pituus määräytyy pääsääntöisesti suhteessa tuomitun rangaistuksen pituuteen. Tämä ei kuitenkaan ole aina välttämätöntä, vaan juttuun liittyvät erityspiirteet on mahdollista ottaa huomioon myös koeajan pituutta määrättäessä. Työryhmä muistuttaa rikoslain 6 luvun 10 :n mukaisesta mahdollisuudesta käyttää ehdollisen vankeuden oheisseuraamuksia. Oheissakko on mahdollinen, mikäli ehdollista vankeutta yksinään on pidettävä riittämättömänä rangaistuksena rikoksesta. Erityisen huomion kaipaa kuitenkin mahdollisuus tuomita oheisrangaistukseksi yhdyskuntapalvelua tuntia, mikäli rikoksentekijä tuomitaan yli yhden vuoden ehdolliseen vankeusrangaistukseen (ks. KKO 2003:134). Kyse on noissa tapauksissa suhteellisen vakavista rikoksista, jolloin yhdyskuntapalvelu voi hyvin soveltua lisärangaistukseksi, jonka määrä mitataan kuten rangaistukset yleensä rikoksen vakavuuden ja tekijän syyllisyyden mukaan. Työryhmä suosittelee, että rikoksen alle 21-vuotiaana tehnyt henkilö pääsääntöisesti määrätään ehdollisen vankeuden koeajaksi valvontaan. Mikäli esimerkiksi henkilötutkinnasta kuitenkin käy selville, että nuoren elämänolosuhteet ovat kaikinpuolin kunnossa ja rikoksen voidaan olettaa tapahtuneen pikemminkin satunnaisesta hairahduksesta, ei valvonta ole tarpeen. Kuten rangaistussuosituksia annettaessa yleensäkin, ne soveltuvat lähtökohtaisesti niin sanottuihin tyyppitapauksiin ja mitä kauemmas niistä edetään sitä vaikeammin ennustettava lopputulos voi olla. Suosituksissa on korostettu konkurrenssisääntöjen ottamista huomioon tekijän aikaisempaa rikollisuutta arvioitaessa. Tätä taustaa vasten tekijä voi hyväksyttävästä syystä tulla tuomituksi useita peräkkäisiä kertoja ehdolliseen vankeusrangaistukseen (ks.kko 2001:37). Toisaalta kokonaisrikollisuus saman rikossarjan suhteen voi muodostua jo niin vakavaksi, että tekijä myöhemmässä oikeudenkäynnissä hyväksyttävistä syistä tuomitaankin ehdottomaan rangaistukseen samaan konkurrenssiin kuuluvista rikoksista. Ongelmallisempi tilanne syntyy, jos joudutaan harkitsemaan, voidaanko tekijä tuomita jälkimmäisessä oikeudenkäynnissä ehdolliseen rangaistukseen vaikka hän aikaisemmassa oikeudenkäynnissä on jo tuomittu samaan konkurrenssiin kuuluneista rikoksista ehdottomaan vankeusrangaistukseen. Tällaista seuraamusta on pidettävä poikkeuksellisena ja ainoastaan yksittäistapauksissa mahdollisena. Tarve mainitunkaltaiseen ratkaisuun voi syntyä esimerkiksi tilanteessa, jolloin samaan konkurrenssiin kuuluvilla teoilla ei ole minkäänlaista laadullista tai konkurrenssia lukuunottamatta ajallista yhteyttä keskenään. Voi olla, että jälkimmäisenä oikeuskäsittelyyn saapuva rikos on jopa tehty ennen muita samaan konkurrenssiin kuuluvia rikoksia mutta asia on edennyt tuomioistuimeen poikkeuksellisen hitaasti. Valintaan ehdollisen ja ehdottoman vankeusrangaistuksen välillä vaikuttavat useat eri seikat ja ratkaisu joudutaan lopulta tekemään ottaen huomioon kuhunkin tapaukseen liittyvät erityispiirteet.
12 Tilastotietoa rikoslajeittain vuosina Pahoinpitely Helsingin HO-piiri Koko maa Ehdoton vankeus 8,4% 8,3% Yhdyskuntapalvelu 4,5% 5,0% Ehdollinen vankeus 20,7% 20,3% Törkeä pahoinpitely Ehdoton vankeus 47,9% 54,9% Yhdyskuntapalvelu 0,2% 0,4% Ehdollinen vankeus 49,7% 43,4% Törkeä rattijuopumus Ehdoton vankeus 12,3% 14,9% Yhdyskuntapalvelu 12,2% 15,8% Ehdollinen vankeus 70,6% 64,9% Varkaus Ehdoton vankeus 29,5% 27,8% Yhdyskuntapalvelu 5,4% 7,4% Ehdollinen vankeus 18,3% 20,7% Törkeä varkaus Ehdoton vankeus 57,8% 53,9% Yhdyskuntapalvelu 6,9% 8,8% Ehdollinen vankeus 34,7% 36,6%
13 4. YHDYSKUNTAPALVELU 13 Yleistä Rikoslain 6 luvun 11 :n mukaan rikoksentekijä, joka tuomitaan pituudeltaan määrättyyn, enintään kahdeksan kuukauden ehdottomaan vankeusrangaistukseen, tuomitaan sen sijasta yhdyskuntapalveluun, jollei 1) ehdottomien vankeusrangaistusten, 2) aiempien yhdyskuntapalvelurangaistusten tai 3) muiden painavien syiden ole katsottava olevan esteenä yhdyskuntapalveluun tuomitsemiselle. Yhdyskuntapalveluun tuomitsemisen edellytyksenä on, että rikoksentekijä on antanut suostumuksensa rangaistuksen tuomitsemiseen yhdyskuntapalveluna ja että hänen voidaan olettaa suoriutuvan yhdyskuntapalvelusta. Yhdyskuntapalvelun käyttöaste on ollut vuosina koko maassa 36,9 % (muuntokelpoisten yhteismäärän ollessa kpl) ja Helsingin hovioikeuspiirissä 27, 2 % (n=7.084 kpl). Helsingin hovioikeuspiirin käyttöaste poikkeaa tilastollisesti merkitsevästi koko maan tilanteesta. Käyttöaste tarkoittaa yhdyskuntapalveluna tuomittujen rangaistusten osuutta niistä ehdottomana tuomituista vankeusrangaistuksista, jotka ovat asteikon puolesta muuntokelpoisia yhdyskuntapalveluiksi. Yhdyskuntapalvelun soveltuvuusselvityksen hankkiminen Yhdyskuntapalvelusta suoriutumisen arvioimista varten kriminaalihuoltolaitos laatii yhdyskuntapalvelusta annetun asetuksen (1259/1990) 3 :ssä tarkoitetun soveltuvuusselvityksen. Soveltuvuusselvityksen hankkimisesta vastaa lähtökohtaisesti syyttäjä. Työryhmä suosittelee, että syyttäjä hankkii vastaajasta soveltuvuusselvityksen etukäteen aina, kun yhdyskuntapalvelu saattaa in concreto tulla kyseeseen rikoksen seuraamuksena. Puheenjohtajan on tärkeää tietää ennen pääkäsittelyä, onko soveltuvuusselvitystä vastaajasta hankittu. Jos haastehakemuksesta tai syyttäjän tuomioistuimelle toimittamasta info-lehdestä ei ilmene, että soveltuvuusselvitystä olisi hankittu, sen ollessa tarpeellinen, tulee puheenjohtajan pyytää syyttäjää soveltuvuusselvitys hankkimaan. On myös suositeltavaa, että vastaajan avustaja informoi puheenjohtajaa ennen pääkäsittelyä, mikäli soveltuvuusselvitys on tekemättä ja vastaaja on esittänyt halukkuutensa kärsiä rangaistuksensa yhdyskuntapalveluna. Tällöin on mahdollista yrittää hankkia soveltuvuusselvitys pääkäsittelyyn mennessä tai harkita mahdollisuutta peruuttaa pääkäsittely etukäteen soveltuvuusselvityksen hankkimista varten. Siinä tapauksessa, että pääkäsittelyn alkaessa kaikesta huolimatta todetaan, että soveltuvuusselvitys on hankkimatta, jää vaihtoehdoiksi pääkäsittelyn peruuttaminen tai lykkääminen rangaistusseuraamusta koskevilta osin soveltuvuusselvityksen hankkimiseksi. Jälkimmäinen vaihtoehto on prosessitalouden kannalta suositeltava siinä tapauksessa, että rikosasiassa on useita vastaajia. Mahdollista on myös se, että pääkäsittely pidetään normaalisti ja pääkäsittelyn lopuksi määrätään samanaikaisesti päivämäärä kansliatuomiolle, mikäli soveltuvuusselvitys on vastaajan kannalta positiivinen ja jatketulle pääkäsittelylle, mikäli soveltuvuusselvitys on negatiivinen.
14 Soveltuvuusselvityksen tarpeellisuudesta Soveltuvuusselvityksen tiedoksisaannin ongelmat 14 Jälkimmäisessä tapauksessa vastaajalle tulee varatuksi mahdollisuus henkilökohtaisesti lausua soveltuvuusselvityksestä ja perustella soveltuvuuttaan yhdyskuntapalveluun siinäkin tapauksessa, että Kriminaalihuoltolaitos ei ole vastaajaa soveltuvana yhdyskuntapalveluun pitänyt. Kuvatussa tilanteessa kansliatuomio kannattanee määrätä 3 4 viikon päähän pääkäsittelyn päättymisestä ja jatkettu pääkäsittely sitä myöhemmäksi. Yhdyskuntapalveluun tuomitsemisen lähtökohtana on se, että vastaajasta hankitaan kriminaalihuoltolaitoksen tekemä soveltuvuusselvitys. Tuomioistuimessa pääkäsittelyn yhteydessä tehtävää selvitystä tulee välttää erityisesti sen johdosta, että yhdyskuntapalvelupalvelupaikkojen hankkiminen on kriminaalihuoltolaitoksen tehtävä ja mahdollisuus sijoittaa yhdyskuntapalvelua suorittavat henkilöt oikeisiin palvelupaikkoihin edellyttää etukäteistä selvitystä heidän kyvyistään. Edellä todetusta pääsäännöstä soveltuvuusselvityksen hankkimisen osalta voidaan kuitenkin poiketa niissä tapauksissa, joissa vastaajan kyvystä suoriutua yhdyskuntapalvelusta voidaan muutoin vakuuttua. Yhdyskuntapalveluun soveltuvuuden selvitykseksi voidaan tällaisissa tilanteissa katsoa aikaisemmassa rikosasiassa annettu myönteinen soveltuvuusselvitys tai rikosrekisteriotteesta ilmenevä merkintä yhdyskuntapalvelun onnistuneesta suorittamisesta. Tämä toki edellyttää sitä, että muuhun asiaan tehty selvitys tai rikosrekisterimerkintä on suhteellisen tuore eikä vastaajan olosuhteissa voida katsoa tapahtuneen kielteistä kehitystä. Työryhmä painottaa sitä, että soveltuvuusselvityksen hankkimisessa tulee pyrkiä kaikin tavoin etupainotteisuuteen eli sen varmistamiseen, että soveltuvuusselvitys on hankittu ennen käräjäoikeudessa tapahtuvan pääkäsittelyn alkamista. Prosessitaloudellisten etujen lisäksi soveltuvuusselvityksen hankkiminen etukäteen on myös vastaajan oikeusturvan kannalta järkevää. Soveltuvuusselvityksen etupainotteisuus vähentää myös tarvetta hankkia soveltuvuusselvitystä muutoksenhakuvaiheessa, mikä keventää hovioikeusprosessia. Pääkaupunkiseudulla ongelmana on usein se, että pääkäsittelyyn tuleva vastaaja ei ole käynyt soveltuvuusselvityksessä ja ilmoittaa siihen syyksi, ettei ole saanut tiedoksi kutsua saapua selvitykseen. Esitetty väite on usein perusteltu ja todellinen. Vastaajien osoitteet vaihtuvat useasti tai he ovat vailla vakinaista asuinpaikkaa, jolloin heidän tavoittamisensa on vaikeaa. Asunnottomuutta ja tavoittamattomuutta on jossain tapauksissa pidetty osoituksena yhdyskuntapalveluun soveltumattomuudesta, mutta se ei välttämättä sitä kuitenkaan ole. Työryhmä suosittelee, että tällaisessa tilanteessa pääkäsittelyssä selvitetään kutsun saamatta jäämisen syy ja jos vastaaja kykenee antamaan uskottavan selvityksen, miksi hän ei ole saanut kutsua tiedoksi ja osoittaa yhteistyöhalua ja kykyä soveltuvuusselvityksen hankkimiseksi, on tällainen edellä kerrotuilla tavoin hankittava. Vastaajan tavoittamiseksi on pääkäsittelyn
15 15 yhteydessä tärkeää saada hänen puhelinnumeronsa ja osoitteensa, josta vastaaja on kriminaalihuoltolaitoksen tavoitettavissa. Edelleen työryhmä suosittelee, että jo esitutkintavaiheessa kiinnitetään entistä enemmän huomiota vastaajan todellisten ja ajantasaisten yhteystietojen merkitykseen. Vastaajan oikeusturvan kannalta on tärkeää, että hänet voidaan tavoittaa soveltuvuusselvityksen hankkimiseksi. Tällä tavoin voidaan myös osaltaan nopeuttaa prosessia ja karsia tarpeettomia pääkäsittelyjen peruuttamisia tai lykkäämisiä soveltuvuusselvityksen hankkimiseksi. Yhdyskuntapalveluun tuomitsemisen esteperusteet Kuten edellä on jo todettu, rikoslain 6 luvun 11 :ssä on säädetty yhdyskuntapalveluun tuomitsemisesta ja myös tuomitsemisen esteistä. Lain mukaan esteitä ovat ehdottomat vankeusrangaistukset, aiemmat yhdyskuntapalvelurangaistukset ja muut painavat syyt. Ehdottomat vankeusrangaistukset Hallituksen esityksissä (HE 144/1996 ja HE 44/2002) esteperusteena mainitut ehdottomat vankeusrangaistukset tarkoittavat sitä, että ensinnäkin aiemmin tuomitun vankeusrangaistuksen täytäntöönpano voi konkreettisesti estää yhdyskuntapalvelun suorittamisen. Täytäntöönpantava vankeusrangaistus voi olla niin pitkä, ettei yhdyskuntapalvelun suorittaminen sen vuoksi olisi normaalissa ajassa mahdollista. Jos täytäntöönpantava vankeusrangaistus merkittävästi viivästyttäisi yhdyskuntapalvelun täytäntöönpanon säännönmukaista aloittamista, yhdyskuntapalveluun ei tulisi tuomita. Yhdyskuntapalveluun tuomitsemisen ja soveltuvuusselvityksen hankkiminen muodostuu ongelmallisemmaksi tilanteissa, jossa vastaaja on juuri vapautumassa vankilasta tai suorittaa hyvin lyhyttä vankeusrangaistusta. Työryhmä suosittelee, että tällaisissa tapauksissa lähtökohtaisesti hankitaan vastaajasta soveltuvuusselvitys ja tuomioistuimen ratkaisu rangaistusseuraamuksen eli yhdyskuntapalvelun osalta perustellaan erittäin huolellisesti, olipa se yhdyskuntapalvelun osalta kielteinen tai myönteinen. Seuraamusharkinnassa tulee ottaa huomioon erityisesti vastaajan aikaisempi rikosrekisteri, kuten myös se, kuinka nopeasti hän on syyllistynyt uuteen rikokseen. Yhdyskuntapalveluun tuomitsemisen esteenä voi olla myös aikaisemman vankeusrangaistuksen ankaruus sinänsä. Yleisesti on hyväksytty ajatus, että törkeästä rikoksesta hiljattain tuomitulle ei yleensä ole syytä määrätä yhdyskuntapalvelua silloinkaan, kun vankeusrangaistuksen täytäntöönpano ei konkreettisesti estäisi palvelun suorittamista. Periaate ei kuitenkaan tältä osin ole ehdoton, vaan vastaajan tavoitteelle päästä eroon vankilakierteestä tulee antaa arvoa. Tällöin vakavaankin rikokseen aikaisemmin syyllistynyt henkilö, joka on rangaistuksensa kärsinyt, voisi saada mahdollisuuden yhdyskuntapalveluun, jos uusi teko on vähäinen ja johtaisi lyhyeen yhdyskuntapalveluun. Yhdyskuntapalveluun tuomitsemisessa tulee myös kiinnittää huomiota siihen aikaan, joka edellisestä rikoksesta on kulunut. Suositeltavaa on, että vuosien takaisille rikoksille ei yleensä tule antaa merkitystä tehtäessä
16 16 valintaa yhdyskuntapalvelun ja vankeusrangaistuksen välillä. Mikäli edellisestä tuomiosta lyhyen ajan kuluttua on syyllistytty uuteen rikokseen, edellyttää yhdyskuntapalveluun tuomitseminen vahvoja perusteita. Lakivaliokunnan mietinnön (15/1996) mukaan pelkkä kokonaisrikollisuus voi olla esteenä yhdyskuntapalveluun tuomitsemiselle. Toistuvasti vankilassa olleille jatkuvasti rikokseen syyllistyville taparikollisille yhdyskuntapalvelu on varsinkin silloin, kun rikokset jatkuvat suhteellisen pian vankilasta vapautumisen jälkeen, yleensä tarkoitukseton vaihtoehto. Työryhmä suosittelee, että puhtaan ajan pituuden merkitys arvioidaan tapauskohtaisesti, ottaen huomioon myös muut yhdyskuntapalveluun tuomitsemisen edellytykset. Korkeimman oikeuden ratkaisuissa KKO 2003:77 ( ) ja KKO 2000:11 ( ) on katsottu, että tuomittujen, jotka on aikaisemmin tuomittu lukuisia eri kertoja ehdottomiin vankeusrangaistuksiin ja jotka ovat olleet jo useampia kertoja vankilassa suorittamassa vankeusrangaistusta (4 ja 3 kertaa), mutta joita ei ole aikaisemmin tuomittu yhdyskuntapalveluun, aikaisempi rikollisuus ei kyseisissä tapauksissa ole ollut esteenä yhdyskuntapalveluun tuomitsemiselle. Ensiksi mainitussa tapauksessa KKO on katsonut tuomitun elämäntilanteen vakiintuneen aikaisemmasta ja jälkimmäisessä, että tuomittu ei ole viime vuosina syyllistynyt rikoksiin toistuvasti eikä myöskään lyhyen ajan kuluttua vankilasta vapautumisen jälkeen eikä hänen aikaisempi rikollisuutensa seuraamusten perusteella arvioituna ole ollut kovin vakavaa. Korkeimman oikeuden ratkaisukäytäntöä soveltaen työryhmä suosittelee, että ratkaisut aikaisempien vankeusrangaistusten lukumääränkin osalta tehdään tapauskohtaisesti ja ratkaisu yhdyskuntapalvelusta perustellaan huolellisesti. Aiemmat yhdyskuntapalvelurangaistukset Aiempien yhdyskuntapalvelurangaistusten aiheuttaman esteperusteen osalta hallituksen esityksessä on todettu, että yksi aiempi yhdyskuntapalvelurangaistus ei yleensä estä uuden tuomitsemista, mutta kaksi aikaisempaa voisivat esteen muodostaa. Tuomioistuimen tuomion perusteluissa tämä ilmaistaan aika ajoin toteamalla, että koska yhdyskuntapalvelu ei ole ollut omiaan ojentamaan rikoksentekijää tuomioistuin määrää ehdotonta vankeutta. On kuitenkin kiinnitettävä huomiota, että korkein oikeus on ratkaisussaan KKO 2003:34 ( ) katsonut, että kaksi aikaisempaa yhdyskuntapalvelutuomiota eivät ole kyseisessä tapauksessa olleet esteenä vielä kolmannenkin yhdyskuntapalvelun tuomitsemiselle. Korkeimman oikeuden ratkaisu osoittaa, että kaksi aikaisempaa yhdyskuntapalvelua ei poikkeuksetta aiheuta yhdyskuntapalvelun esteperustetta. Useammankin yhdyskuntapalvelun tuomitseminen voi olla perusteltua esimerkiksi silloin, kun aikaisempien yhdyskuntapalvelujen jälkeen on useamman vuoden välinen tauko. Mitään sitovaa lukumäärää sille, miten monta kertaa tuomittava voidaan tuomita yhdyskuntapalveluun, ei voida antaa. Useamman kuin kahden yhdyskuntapalvelun tuomitseminen tulee olla kuitenkin poikkeus, joka perustellaan tuomiossa huolellisesti.
17 17 Oman ongelmansa muodostavat tilanteet, joissa yhdyskuntapalvelut on tuomittu erikseen, mutta sellaisten rikosten perusteella, joista olisi voitu konkurrenssiryhmänä tuomita yhtenä yhdyskuntapalveluseuraamuksena. Työryhmä suosittelee, että tällaisessa tilanteessa erikseen tuomittavia yhdyskuntapalveluja arvioidaan yhtenä seuraamuksena uusimiskriteeriä sovellettaessa. Tällaista tulkintaa voidaan katsoa edellyttävän yhdenvertaisuuden ja sen, että yhdyskuntapalvelun käyttökään ei saa riippua siitä satunnaisesta seikasta, käsitelläänkö rikosasiat yhdessä vai erikseen. Työryhmä haluaa kiinnittää huomiota kuitenkin siihen, että konkurrenssitapauksissa tuomioistuin voi todeta tuomionsa perusteluissa, että yhdellä kertaa tuomittaessa yhdyskuntapalvelu ei ylipäätänsä olisi ollut alun alkaen mahdollinen. Lähtökohtana on pidettävä sitä, etteivät yhteenlasketut rangaistukset saisi poiketa saman konkurrenssin osalta, tulivatpa kaikki rikokset tuomittavaksi heti vai useassa erässä. Vastaajalla ei siis lähtökohtaisesti saa olla oikeutta yhdyskuntapalveluun, jos rikollisuus ylittää kokonaisuutena 8 kuukauden rangaistavuuden. Työryhmä suosittelee, että se tuomioistuin, joka havaitsee kokonaisrikollisuuden ylittävän em. rajan, ei enää tuomitse yhdyskuntapalvelua, vaan ehdottoman vankeusrangaistuksen. Ehdotonta vankeutta tarkoittavan tuomion perusteluihin voidaan tuolloin kirjoittaa esimerkiksi, että jos rikokset olisivat tulleet yhtä aikaa tuomittaviksi, kahdeksan kuukauden vankeusrangaistus olisi ylittynyt eikä yhdyskuntapalvelu silloin olisi tullut kysymykseen. Sen vuoksi nyt tuomittava rangaistus on ehdoton vankeusrangaistus. Muut painavat syyt Aikaisempien rikosten samankaltaisuutta voidaan pitää muuna painavana syynä tuomita ehdoton vankeusrangaistus yhdyskuntapalvelun sijaan. Yhdyskuntapalvelu on lähtökohtaisesti erityisestävyyteen perustuva seuraamus ja jos tuomittu ei ota ojentuakseen aikaisemmista vankeusrangaistuksista, voitaneen katsoa, että painavat syyt estävät usein hänen tuomitsemisensa yhdyskuntapalveluun. Myös aikaisempaa palvelurikkomusta voidaan pitää muuna painavana syynä, ellei sellaisesta ole kulunut pitkää aikaa ja vastaaja kykene osoittamaan olosuhteittensa ja palvelumotiivinsa muutosta. Yleensä tämä selvinnee uudessa soveltuvuusselvityksessä. Ongelmallisena on pidettävä sitä, voidaanko yhdyskuntapalvelun katsoa soveltuvan kaikkiin rikostyyppeihin, vai onko laissa mainittuna muuna painavana syynä pitää rikoksen laatua. Hallituksen esityksessä on aikanaan katsottu, että painava syy voi liittyä esim. sen rikoksen laatuun, josta tuomittava rangaistus on parhaillaan harkittavana (esim. siveellisyysrikokset tai huumausainerikokset). Päinvastaista johtopäätöstä voidaan perustella rikoslain 6 luvun 10 :n säännösten perusteella. Mainitun lainkohdan mukaan ehdollisen vankeuden oheisseuraamukseksi voidaan määrätä yhdyskuntapalvelua, jos ehdollinen vankeus on vuotta pidempi. Edelliseen viitaten työryhmä suosittelee, ettei yhdyskuntapalvelun ulkopuolelle jätetä lähtökohtaisesti mitään rikostyyppiä. Harkinta yhdyskuntapalvelun tai ehdottoman vankeusrangaistuksen välillä tulee tältäkin osalta tehdä tapauskohtaisesti ja ratkaisu, olipa se yhdyskuntapalvelua puoltava tai sen vastainen, tulee perustella huolellisesti.
18 Yhdyskuntapalvelu ehdollisen vankeuden oheisseuraamuksena 18 Tuomioistuimen perusteluvelvollisuus Yhdyskuntapalvelu ehdollisen vankeuden oheisseuraamuksena tulee lain mukaan kysymykseen vain tilanteissa, joissa ehdollinen vankeus on vuotta pidempi. Tällöin tuomioistuin voi määrätä oheisseuraamukseksi vähintään 20 ja enintään 90 tuntia yhdyskuntapalvelua. Hallituksen esityksen (HE 44/2002 vp) mukaan yhdyskuntapalvelu soveltuu yli vuoden mittaisen ehdollisen vankeusrangaistuksen lisärangaistukseksi juuri pääteon vakavuuden perusteella. Siihen nähden, että yhdyskuntapalvelu tällaisissa tapauksissa liittyisi lisäseuraamuksena toiseen rangaistukseen, se on hallituksen esityksenkin mukaan syytä määrätä vain tunnin pituiseksi eli ehdottoman vankeusrangaistuksen vastineena käytettävää yhdyskuntapalvelua lievemmäksi. Yhdyskuntapalvelutuntien määrä mitattaisiin kuten rangaistukset yleensä eli rikoksen vakavuuden ja tekijän syyllisyyden mukaan. Myös ehdollisen vankeuden oheisseuraamuksena tuomittava yhdyskuntapalvelu edellyttää sitä, että tuomittava on antanut siihen suostumuksensa ja että hänen voidaan olettaa selviävän siitä. Siten myös tässä tilanteessa on hankittava yhdyskuntapalvelun soveltuvuusselvitys. Työryhmä katsoo, että yhdyskuntapalvelua tulee harkita käytettäväksi lähinnä niissä vakavissa rikoksissa, joissa joudutaan käymään rajanvetoa ehdollisen ja ehdottoman vankeuden välillä ja lopulta päädytään ehdolliseen vankeuteen. Kuten edellä on useaan otteeseen todettu, voidaan ratkaisu yhdyskuntapalvelun osalta arvioida usein vain tapauskohtaisesti ottamalla huomioon kaikki tapauksesta esille tulevat yhdyskuntapalvelua puoltavat tai niitä vastaan puhuvat seikat. Vastaajan oikeusturva edellyttää, että rangaistusseuraamuksesta tehty harkinta on huolellisesti perusteltuna käräjäoikeuden tuomiossa. Vain tällä tavoin asiaan osallinen voi arvioida tuomion oikeellisuuden myös rangaistusseuraamuksen osalta. Oikeuskirjallisuudessa on esitetty, että mitä lähemmäs kahdeksaa kuukautta seuraamusharkinnassa päädytään, sitä suurempi on tuomioistuimen perusteluvelvollisuus sen suhteen, että yhdyskuntapalveluseuraamus on oikea seuraamus. Tällaista liukuvaa perusteluvelvollisuutta laki ei edellytä, mutta työryhmä pitää sitä perusteltuna yleisten tuomion perusteluoppien mukaan. Suosituksena pidetään sitä, että vähintään kuuden kuukauden ehdottoman vankeusrangaistuksen muuntaminen yhdyskuntapalveluksi tulisi perustella erikseen tuomiossa. Sitä alhaisemmissa tuomioissa presumptio olisi siis yhdyskuntapalvelu, ellei tapauksessa ole ilmennyt lailla tarkoitettuja esteitä sille. Mikäli kyse on 6 8 kuukauden ehdottomasta vankeusrangaistuksesta, tuomioistuimen tulisi erikseen ja oma-aloitteisesti arvioida yhdyskuntapalvelun edellytykset rikoslain 6 luvun 11 :n edellytyksien mukaisesti. Työryhmä haluaa tässä yhteydessä korostaa seuraamuskeskustelun merkitystä. Rangaistusvaatimus ja rangaistuksen määrääminen on pääsääntöisesti perusteltava. Syyttäjän olisi viimeistään pääkäsittelyn lopuksi esitettävä seuraamuskannanotto ainakin lajin osalta (ehdoton vankeus vai
19 19 yhdyskuntapalvelu). Jos syyttäjä esittää alempaa rangaistusta kuin mikä puheenjohtajan käsitys ko. rikoksen seuraamuksesta olisi, puheenjohtajan on nostettava keskustelun aiheeksi se, että syyttäjän kannanotto ei sido oikeutta myöskään ylöspäin.
20 5. EHDOLLISEN VANKEUDEN TÄYTÄNTÖÖNPANO 20 Lähtökohtia Ehdollisen vankeuden määräämisestä täytäntöönpantavaksi säädetään nykyisin rikoslain 2b luvun 5 :ssä, joka kuuluu seuraavasti: Tuomioistuin voi määrätä ehdollisen vankeuden pantavaksi täytäntöön, jos tuomittu tekee koeaikana rikoksen, josta tuomioistuimen harkinnan mukaan hänet olisi tuomittava ehdottomaan vankeuteen ja josta syyte on nostettu vuoden kuluessa koeajan päättymisestä. Tällöin täytäntöönpantavasta rangaistuksesta ja koeajalla tehdystä rikoksesta tuomittavasta rangaistuksesta määrätään yhteinen ehdoton vankeusrangaistus muista rikoksista samalla kertaa tuomittavien vankeusrangaistusten kanssa noudattamalla, mitä 7 luvussa säädetään. Tuomioistuin voi myös määrätä ehdollisen vankeuden täytäntöönpantavaksi vain osaksi, jolloin rangaistus jää muulta osin ehdolliseksi entisin koeajoin. Ehdollisen vankeuden määrääminen täytäntöönpantavaksi ei ole koskaan pakollista vaan se on aina tuomioistuimen harkinnassa. Edellytyksenä on kuitenkin, että koeajalla tehdystä uudesta rikoksesta tuomitaan ehdotonta vankeutta ja että syyte uudesta rikoksesta on nostettu vuoden kuluessa koeajan päättymisestä. Mahdollisuus ehdollisen vankeusrangaistuksen osittaiseen täytäntöönpanoon on ollut olemassa voimaan tulleesta silloisen ehdollisesta rangaistuksesta annetun lain muutoksesta alkaen. Lainmuutoksen tarkoituksena oli lisätä rangaistusjärjestelmän joustavuutta antamalla tuomioistuimelle muitakin vaihtoehtoja kuin ehdollisen vankeusrangaistuksen määrääminen kokonaan täytäntöönpantavaksi tai sen jättäminen täytäntöönpantavaksi määräämättä. Tilanteissa, joissa uusi rikos on tehty useamman ehdollisen vankeusrangaistuksen koeaikana, joustavuutta rangaistuksen määräämisessä lisää se, että tuomioistuimella on mahdollisuus määrätä täytäntöönpantavaksi vain jokin tai jotkin useammista ehdollisista vankeusrangaistuksista. Ehdollisen vankeuden täytäntöönpantavaksi määräämistä on käytetty tuomioistuimissa varsin säästeliäästi. Osittainen täytäntöönpano on jäänyt hyvin harvinaiseksi. Koko maassa oli vuonna 2005 annettu ensimmäisessä oikeusasteessa yhteensä 870 tuomiota, jossa ainakin yksi aikaisempi ehdollinen vankeusrangaistus oli määrätty täytäntöönpantavaksi. Näistä vain 37 tapauksessa oli kysymys osittaisesta täytäntöönpanosta. Oikeuskäytäntöä Keskeinen ehdollisen vankeuden täytäntöönpanoa koskeva prejudikaatti on KKO:2002:37. Tuossa ratkaisussa KKO päätyi määräämään aikaisemman ehdollisen vankeusrangaistuksen (1 v 6 kk) täytäntöönpantavaksi osittain (11 kk:n osalta). Lisäksi ratkaisussa KKO:2001:13, jossa prejudikaattikysymys koski tahallisuuden arviointia huumausainerikosjutussa, on otettu kantaa ehdollisen vankeusrangaistuksen täytäntöönpanoon. KKO määräsi aikaisemman ehdollisen rangaistuksen kokonaan täytäntöönpantavaksi.
21 Työryhmän suositukset: 21 Ehdollisen vankeuden täytäntöönpanoa koskevan harkinnan perusteet Lähtökohdat Ehdollisen vankeuden täytäntöönpanoa koskeva ratkaisu edellyttää aina tilanteen kokonaisharkintaa, jossa on otettava huomioon useita erilaisia seikkoja. Keskeisiä harkintaan vaikuttavia seikkoja käsitellään jäljempänä erikseen. Harkinnassa on otettava huomioon yleiset rangaistuksen määräämiseen vaikuttavat perusteet. Uuden ja aikaisemman rikoksen samankaltaisuus Uuden ja aikaisemman rikoksen samankaltaisuus on keskeinen täytäntöönpanoa puoltava seikka. Uuden samankaltaisen rikoksen tekeminen osoittaa tekijän välinpitämättömyyttä ehdollisen rangaistuksen muodossa saadusta varoituksesta. Mitä enemmän uusi rikos poikkeaa ehdollisen vankeuden tuomitsemiseen johtaneista rikoksista, sitä vakavammin on pohdittava, osoittaako uusi rikos sellaista välinpitämättömyyttä aiemmasta ehdollisesta rangaistuksesta, että sen vuoksi - ehdottoman vankeusrangaistuksen tuomitsemisen lisäksi - tuo ehdollinen rangaistus on määrättävä täytäntöönpantavaksi. Rikosten vakavuuden merkitys Mitä vakavampi uusi rikos on, sitä vakavammin on pohdittava ehdollisen rangaistuksen täytäntöönpanon mahdollisuutta. Jos kuitenkin kysymyksessä on täysin erityyppinen rikos (esimerkiksi uusi rikos on törkeä pahoinpitely ja aikaisempi rikos törkeä rattijuopumus), uuden rikoksen vakavuusasteen merkitystä voidaan pitää harkinnassa vähäisenä. Lisäksi on otettava huomioon se vaikutus, joka täytäntöönpantavalla ehdollisella rangaistuksella olisi yhteistä vankeusrangaistusta määrättäessä. Mikäli tuo vaikutus olisi kovin vähäinen suhteessa uudesta rikoksesta mitattavaan rangaistukseen, ehdollista rangaistusta ei tulisi määrätä täytäntöönpantavaksi. Mitä lievempi uusi rikos on ja erityisesti mitä lievempi se on suhteessa aikaisempaan rikokseen, sitä vakavammin on harkittava sitä vaihtoehtoa, että uudesta rikoksesta tuomittava ehdoton vankeusrangaistus riittää seuraamukseksi eikä aikaisempaa ehdollista vankeusrangaistusta määrätä täytäntöönpantavaksi. Uusien rikosten määrän merkitys Mitä useampia rikoksia koeaikana on tehty, sitä vakavammin on pohdittava aikaisemman ehdollisen vankeusrangaistuksen täytäntöönpanoa. Vaikka ensimmäinen koeaikana tehty rikos, josta seuraamukseksi tuomitaan ehdotonta vankeutta, ei johtaisi aikaisemman ehdollisen vankeusrangaistuksen täytäntöönpanoon, saman toistuessa tilannetta voi olla syytä harkita toisin. Se, että uusia rikoksia on samalla kertaa tuomittavana useita, puoltaa myös täytäntöönpantavaksi määräämistä.
22 Koeajan kuluminen 22 Mitä vähemmän koeaikaa on kulunut uuden rikoksen tekemiseen mennessä, sitä vakavammin on harkittava aikaisemman ehdollisen vankeusrangaistuksen täytäntöönpanoa. Erityisesti jos tekijä aivan koeajan alussa on syyllistynyt uuteen samankaltaiseen rikokseen, täytäntöönpanoa vastaan puhuvien tekijöiden tulee olla painavia, jotta aikaisempaa ehdollista rangaistusta ei määrättäisi täytäntöönpantavaksi. Jos uusi rikos on tehty aivan koeajan lopussa, täytäntöönpano voi tulla kysymykseen lähinnä silloin, jos sitä muutoin puoltavat useat harkinnassa huomioon otettavat tekijät. Aikaisemmasta rikoksesta kulunut aika Ratkaisussa KKO:2002:37 on eräänä perusteena ehdollisen rangaistuksen vain osittaiseen täytäntöönpanoon kiinnitetty huomiota aikaisemmista rikoksista uuden rikoksen tekoajankohtaan mennessä kuluneen ajan pituuteen (tuossa tapauksessa runsas kaksi vuotta). Rikosten välillä kuluneen ajan merkitykseen on syytä suhtautua varovaisesti. Lähinnä vain silloin, jos aika on huomattavan pitkä ja se muutoinkin on kulunut ilman rikoksia, tuolla ajan kulumisella tulisi katsoa olevan merkitystä ehdollisen rangaistuksen täytäntöönpanoa harkittaessa sitä vastaan puhuvana seikkana. Tekijän ikä RL 6 luvun 9 :n 2 momentin mukaan alle 18-vuotiaana tehdystä rikoksesta ei saa tuomita ehdottomaan vankeusrangaistukseen, elleivät painavat syyt sitä vaadi. Tämän vuoksi myös alle 18-vuotiaana tehdyistä rikoksista tuomitun ehdollisen vankeusrangaistukseen täytäntöönpantavaksi määräämisen on katsottava edellyttävän painavampia perusteita kuin täysi-ikäisenä tehdyistä rikoksista tuomitun ehdollisen vankeusrangaistuksen täytäntöönpano. Yleisesti ottaen tekijän iällä niin aikaisemman rikoksen tekoajankohtana kuin uuden rikoksen tekoajankohtanakin on syytä katsoa olevan merkitystä täytäntöönpanoa harkittaessa. Kun otetaan huomioon alle 21-vuotiaille rikoksentekijöille eräissä suhteissa (ehdollisen vankeuden oheisseuraamukset, ehdonalaiseen vapauteen päästäminen) säädetty erityiskohtelu, on syytä muita tapauksia vakavammin harkita, edellyttääkö uusi rikos välttämättä tekijän alle 21-vuotiaana tehdyistä rikoksista tuomitun ehdollisen rangaistuksen täytäntöönpanoa. Ehdottoman vankeuden ensikertaisuus Ratkaisussa KKO:2002:37 on eräänä perusteena ehdollisen rangaistuksen vain osittaiseen täytäntöönpanoon kiinnitetty huomiota siihen, ettei tekijä ollut aikaisemmin suorittanut ehdotonta vankeusrangaistusta. Edellä mainitusta KKO:n ratkaisusta ei pidä tehdä liian pitkälle meneviä johtopäätöksiä. Ratkaisussa kysymyksessä olleessa tapauksessa aiempi ehdollinen rangaistus oli huomattavan pitkä (1 v 6 kk) ja uusi rikos paljon aikaisempaa rikosta lievempi. Se, että ehdoton vankeusrangaistus on tekijän ensimmäinen, ei muodosta yleisesti sovellettavaa perustetta olla
23 23 määräämättä aikaisempaa ehdollista rangaistusta täytäntöönpantavaksi. Huomiota on kiinnitettävä erityisesti siihen, miten paljon ehdollisen rangaistuksen täytäntöönpano käytännössä vaikuttaisi ensikertaisen vangin laitoksessa suoritettavaan rangaistusaikaan. Yhteisen rangaistuksen kohtuuttomuus Ehdollisen vankeuden osittainen täytäntöönpano Yhteisen rangaistuksen määrääminen Menettelytavoista Ratkaisu KKO:2002:37 ilmentää erityisesti sitä periaatetta, että ehdollisen rangaistuksen täytäntöönpano ei saa johtaa yhteisen vankeusrangaistuksen muodostumiseen kohtuuttoman pitkäksi. Sellainen tilanne voi erityisesti syntyä, jos ehdollinen rangaistus on pitkä ja/tai niitä on useita ja uusi rikos puolestaan on suhteellisen lievä. Noiden tilanteiden välttämiseksi on syytä harkita, onko uudesta rikoksesta tuomittava ehdoton vankeusrangaistus kuitenkin yksin riittävä seuraamus tai voidaanko kohtuuttomuus poistaa määräämällä ehdollinen rangaistus vain osaksi täytäntöönpantavaksi tai useasta ehdollisesta rangaistuksesta vain jokin/jotkin täytäntöönpantavaksi. Ehdollisen vankeusrangaistuksen osittainen täytäntöönpano soveltuu lähinnä tilanteisiin, joissa rangaistuksen määrääminen kokonaan täytäntöönpantavaksi johtaisi kohtuuttoman pitkään yhteiseen vankeusrangaistukseen, mutta uudesta rikoksesta tuomittavaa ehdotonta vankeutta ei voida pitää riittävänä ottaen huomioon tekijän välinpitämättömyys ehdollisen rangaistuksen kautta saadusta varoituksesta. Mikäli ratkaisun KKO:2002:37 perusteluja halutaan lukea osittaisen täytäntöönpanon määräämisen perusteita koskevana yleisenä ohjeena, ratkaisuun vaikuttavat myös vanhasta rikoksesta uuteen rikokseen kulunut aika, ensikertaisuus vankilassa ja tekijän nuoruus. Ehdollinen vankeusrangaistuksen määrääminen kokonaan tai osittain täytäntöönpantavaksi johtaa yhteisen vankeusrangaistuksen määräämiseen RL 7 luvun säännösten mukaisesti. Tällöin voi tulla RL 7 luvun 6 :n nojalla otettavaksi huomioon myös ehdollisen tuomion jälkeisten ehdottomien vankeustuomioiden kohtuullistamisvaikutus. Syyttäjän vaatimus täytäntöönpanomääräyksen edellytyksenä Ehdollisen vankeuden täytäntöönpantavaksi määräämisen tulee lähtökohtaisesti tulla käsiteltäväksi syyttäjän jo haastehakemuksessa esittämästä vaatimuksesta. Olisi hyvä, jos vaatimus sisältäisi myös ytimekkään perustelun (esim. Vastaaja on heti koeajan alussa syyllistynyt uuteen samankaltaiseen rikokseen ). Kirjallisen menettelyn jutuissa tämä on erityisen tarpeellista. Lakiin ei sinänsä sisälly säännöstä, jonka mukaan ehdollisen vankeuden täytäntöönpantavaksi määrääminen edellyttäisi syyttäjän vaatimusta. Tässä suhteessa sääntely on vanhakantaista ja poikkeaa esimerkiksi jäännösrangaistuksen täytäntöönpantavaksi määräämisestä, joka RL 2c luvun 14 :n 1
YHDYSKUNTAPALVELU RANGAISTUSLAJINA
Outi Mustajoki YHDYSKUNTAPALVELU RANGAISTUSLAJINA 1. Johdanto Yhdyskuntapalvelurangaistus on Suomessa ollut käytössä vuoden 1991 alusta lukien, aluksi alueellisena ja huhtikuun 1994 alusta lukien valtakunnallisena
15.8.2008/1892 KHO:2008:59
This document was produced from http://www.finlex.fi/fi/oikeus/kho/vuosikirjat/2008/200801892 (accessed 11 Dec 2012) 15.8.2008/1892 KHO:2008:59 Kansalaisuusasia - Nuhteettomuusedellytys - Odotusajan laskeminen
HE 44/996 vp Hallituksen esitys Eduskunnalle laiksi yhdyskuntapalvelusta ja eräiksi siihen liittyviksi laeiksi ESITYKSEN PÄÄASIALLINEN SISÄLTÖ Esityksessä ehdotetaan säädettäväksi laki yhdyskuntapalvelusta
ROVANIEMEN HOVIOIKEUSPIIRIN TUOMIOISTUINTEN LAATUHANKKEEN TYÖRYHMÄRAPORTTEJA V
ROVANIEMEN HOVIOIKEUSPIIRIN TUOMIOISTUINTEN LAATUHANKKEEN TYÖRYHMÄRAPORTTEJA V Rovaniemen hovioikeuspiirin laatuhanke Toimittaja: Hallintopäällikkö, laatukoordinaattori Antti Savela, Oulun käräjäoikeus
Syyttäjän seuraamuskannanoton merkityksestä rikosasian käsittelytavan valintaan
Marika Siiki Syyttäjän seuraamuskannanoton merkityksestä rikosasian käsittelytavan valintaan 1. Johdanto Syyttäjältä ei edellytetä oikeudenkäynnistä rikosasioissa annetun lain (ROL) mukaan haastehakemuksessa
HE 177/2000 vp. Hallituksen esitys Eduskunnalle ehdollista vankeutta koskeviksi rikoslain säännöksiksi ja eräiksi siihen liittyviksi
HE 177/2000 vp Hallituksen esitys Eduskunnalle ehdollista vankeutta koskeviksi rikoslain säännöksiksi ja eräiksi siihen liittyviksi laeiksi ESITYKSEN PÄÄASIALLINEN SISÄLTÖ Esityksessä ehdotetaan uudistettavaksi
1988 vp. - HE n:o 245 ESITYKSEN PÄÄASIALLINEN SISÄLTÖ
1988 vp. - HE n:o 245 Hallituksen esitys Eduskunnalle laeiksi ehdollisesta rangaistuksesta annetun lain 1 :n sekä rangaistusten täytäntöönpanosta annetun asetuksen 4 luvun 2 :n muuttamisesta ESITYKSEN